અમારી પાસે સમય પણ ખાસ હતો નહીં, ત્રણ કલાકમાં બાપુને ફરી પાછું જવાનું હતું, અને એ થોડાક સમયમાં જેટલું બને તેટલું વધારે અમારે તેમને આધુનિક ભારત – એમના સપનાનું ભારત – બતાવવાનું હતું ! રસ્તામાં અમે બાપુને ક્યાં ક્યાં લઇ જવા એ અંગે ચર્ચાઓ કરતાં રહ્યા, અને અંદાજે એકાદ કલાક બાદ ઘરે આવ્યા. બાપુના વેશ પરિવર્તન માટે અમે પંજાબી કુર્તો-પયજામો, માથે પાઘડી બાંધવાનું કપડું, નકલી દાઢી, અને મોજડી લીધા હતા. અને અમે ગયા ત્યારના ઉત્સાહમાં પાછા આવ્યા સુધીમાં લગભગ બમણો વધારો થયો હતો.